Шупашкара килтĕм хăнана

Шупашкара килтĕм хăнана — XX ĕмĕр варринче халăхра, çавăн пекех  чăвашсем хушшинчи юрăçсен, пултарулăх ушкăнĕсен репертуарĕсенче анлă сарăлнă  юрăсенчен пĕри. Тимофей Фандеев композитор Валентин Урташ сăввипе çырнă. 

 Юррăн сăвви 

Шупашкара килтĕм хăнана

1.  Утса тухми улăх, ай варринче
Татса пĕтми çырла çĕрĕнче
Çырлаях та çисе ÿсмен пулсан
Çырла питлĕ пулман пулăттăм

Çырлаях та питлĕ, ай, сăнăма
Сăнăма мар, чипер чунăма
Кăтартма-ши килтĕм хулана
Шупашкара килтĕм хăнана

2. Касса уçми тулă, ай пуссинче
Ялти ятлă хĕрсен хушшинче
Сарă тулă вырса курман пулсан
Сар çивĕтлĕ пулман пулăттăм

Сарăях та кăтра, ай, çÿçĕме, 
Çÿçĕме мар, ĕлккен ĕçĕме
Кăтартма-ши килтĕм хулана
Шупашкара килтĕм хăнана

3. Асран кайми Чăваш çĕршывĕнче
Атăлпала Сĕве шывĕнче
Пĕве-сийе çуса ÿсмен пулсан
Яштак пÿллĕ пулман пулăттăм

Йăрăсах та çамрăк, ай пĕвĕме
Пĕвĕме мар хитре кĕввĕме
Савтармашкăн килтĕм хулана
Шупашкара килтĕм хăнана

 Юррăн кĕвии 
Тимофей Фандеев композитор.

 Юррăн кунçулĕ 
 Хайлав — юрăçсен, пултарулăх ушкăнĕсен репертуарĕнче 

 Асăрхавсем 

 Каçăсем 
 "Пĕчĕк çеç путене" юрă, Комсомольски 3-мĕш ача садне çÿрекенсем юрлаççĕ

Категори:Чăвашла юрăсем
Категори:Тимофей Фандеев юррисем
Категори:Чăваш юррисем
Категори:Юрăсем, алфавитпа
Категори:Валентин Урташ сăввипе çырнă юрăсем
Категори:Шупашкар çинчен хывнă юрăсем